गोदान दिल्ली, 5 मे 2022: भारत हादरनि गुबुन-गुबुन राज्योफोराव दासान्दि बिदुं दुंखावनाय एबा सान्दुंनि गरमजों सुबुंफोरनि खैदां-खैफोद सैनांनाय जेंनाखौ लानानै दिनै गाहाइ मन्थ्रि नरेन्द्र मडिआ हरखाब मेल जथुमदों।  भारत सरकारनि मोनसे पिटिआइ सुलुंआ फोरमायनाय बादिब्ला, फैगौ गोलोम बोथोरनि पार्लियामेन्ट जथुम्माजों लोगोसे हादरनि गेजेराव बिदुं दुंखावनायजों सुबुंफोरनि गोबां जेंनायाव गोग्लैनाय आयदानि सायाव बिबानगिरिफोरजों सावरायनाय जायो।  मखनो गोनांदि गाहाइ मन्थ्रि नरेन्द्र मडिआ सान्थामनि हाबाफारिजों इउरप हादर दावबायहैनायखौ फोजोबनायनि उनावनो हादरनि गेजेराव गरम बोथोरजों सुबुंफोरनि जिउ खहा जानाय जेंनाखौ गोनांथार होनानै दिनै बिबानगिरिफोरजों सावरायनाय जायो।
 रायखांनो गोनांदि, थांनाय 122 बोसोरनि गेजेराव महाराष्ट्र राज्योयाव बे बोसोराव बयनिख्रुइबो बांसिन गरम जादों।  जायनि थाखाय गरम बोथोरखौ सहायनो हायैजों दासिम सा 25 सुबुंफोरा जिउ गोमादों।  IMD नि रिपर्ट बादियैब्ला, थांनाय एप्रिल दानआव हादरनि माखासे राज्योफोराव बांसिन गरम जादों।  जरखायै महाराष्ट्र, उत्तर प्रदेश, राजस्तान, मध्य प्रदेश, बिदार्भआव 46 डिग्री सेलसियासनि बांसिन गरम जाहैदों। 